Dispensation efter naturbeskyttelsesloven til afgræsning af beskyttet mose og eng - PDF
Download "Dispensation efter naturbeskyttelsesloven til afgræsning af beskyttet mose og eng"
1 Dispensation efter naturbeskyttelsesloven til afgræsning af beskyttet mose og eng Et større naturområde øst for Bøvl By ønskes afgræsset. Området er ca. 11 ha. og registreret som eng og mose, med fugtige hedemoselavninger. Naturområdet er registreret på Matr. nr.2 B Bøvl, Sdr. Omme. Arealet har ikke været afgræsset i flere år eller på anden måde ekstensiv drevet. Lovhjemmel Jf. naturbeskyttelseslovens 1 3 må der ikke foretages ændringer i tilstanden af naturbeskyttede arealer. Dog kan kommunen i særlige tilfælde gøre undtagelse fra bestemmelsen, jf. 65, stk. 3. Dato: 20. juni 2016 Teknik & Miljøforvaltningen Natur og Miljø Jorden Rundt Grindsted Tlf Sagsnr.: 16/10845 Sagsbehandler: Linda Kjær Sønderby Tlf Kommunens afgørelse Billund Kommune meddeler hermed dispensation til afgræsning af arealet. Dispensationen gives på følgende vilkår: Såfremt Billund Kommune vurdere, at græsningstrykket og græsningsperiode på arealet skader de vilde dyr og planter, kan kommunen forlange græsningstrykket og græsningsperiode på arealet ændret. Ved afgræsning skal det sikres, at der er blomsterrige arealer forår og sommer. Ønskes arealet afgræsset af andre dyreracer end heste, kreatur eller får skal Natur afdelingen i Billund Kommune kontaktes for, at vurdere afgræsningens indvirkning på arealet. Dyrene må ikke tilskudsfodres. Der må gerne gives mineraltilskud. Naturarealet må ikke sammengræsses med de omkringliggende kulturarealer med mindre, det forinden er aftalt med kommunen. Naturarealet må ikke gødskes, sprøjtes eller kalkes. Disse vilkår er stillet for at sikre det dyre- og planteliv, som er tilknyttet naturtypen og for at bevare naturværdien i området. Hvis naturområdet sammengræsses med marker der gødskes og omlægges regelmæssigt vil 1 LBK nr af 08/12/2015 Bekendtgørelse af lov om naturbeskyttelse Side 1/5
2 naturområdet blive belastet med næringsstoffer og kulturarter, som vil true den naturlige vegetation. Billund Kommune har derfor stillet et vilkår om, at naturarealet ikke må sammengræsses med kulturarealer og, at der ikke må tilskudsfodres. For at pleje naturarealerne er det vigtigt, at græsningsperioden og græsningstrykket er tilpasset lokaliteten, så de vilde dyr og planter ikke beskadiges. For at værne om naturværdien stilles dermed et vilkår om, at kommunen kan regulere græsningsperioden og græsningstrykket. Endvidere skal kommunen kontaktes, hvis der ønskes udsat andre afgræsser end heste, får eller kreatur. Dette skyldes, at deres afgræsningsmønster kan adskille sig væsentlig fra de nævnte dyr. For at sikre frøspredning af de vilde urter og samtidig sikre føde og yngle muligheder for sommerfugle og andre insekter, skal der være blomsterrige arealer forår og sommer. Bemærk, at dispensationen bortfalder såfremt den ikke er udnyttet inden 3 år efter, at den er meddelt. Begrundelse Billund Kommune har truffet afgørelsen på baggrund af følgende: Besigtigelse af arealet Kommunen har besigtiget lokaliteten. Det er en varieret lokalitet med fine fugtige hedelavninger. Det vurderes, at et græsningstryk på 0,5 SK/ha i juni, juli og august vil sikre, at der sker en optimal pleje af arealet til fordel for biodiversiteten. Hvis dyrene går der hele året er et passende græsningstryk 0,3 SK/ha i juni, juli og august. Hvis der er tale om helårsgræsning er et græsningstryk på 0,5 SK/ha for stort da det vurderes at området over året vil blive for nedbidt. Med et moderat græsningstryk vil arealet ikke blive græsset helt ned over alt, hvilket er en stor fordel for mange insekter, edderkopper m.fl. Mange insekter har brug for at leve og forpuppe sig i f.eks. græsstrå og blomstrende nektarplanter Kommuneplans bindinger Området er beliggende i landzonen, og er i Kommuneplanen udlagt som Naturområde, Særlig værdifuld naturområde, Økologisk forbindelsesområde, Lavbundsareal og Landbrugsområde. Det er Billund Kommunes vurdering at projektet, under de givne vilkår, ikke strider mod kommuneplanens intentioner for området. Side 2/5
3 Vurdering af konsekvenser for Natura 2000 og Bilag IV-arter Det nærmeste Natura 2000 område er nr. 67 Borris Hede. Natura 2000 området er i fugleflugt beliggende ca. 12 km fra det ansøgte projektområdet. Billund Kommune har vurderet, at det ikke er sandsynligt, at projektet kan påvirke overstående Natura 2000 område væsentligt, og det er derfor besluttet ikke at foretage en konsekvensvurdering. Endvidere vurderer Billund Kommune, at projektet ikke forringer levevilkårene for dyre og plantearter omfattet af Habitatsdirektivets bilag IV. Detaljeret kendskab til de enkelte arters forekomst indenfor og i nærheden af projektområdet haves dog ikke. Vurderingerne er gennemført i henhold til habitatbekendtgørelsen 2 6, 7 og 10. Truede arter En række dyr og planter, der er optaget på den danske Rødliste, vil kunne forekomme i nærområdet. Den væsentligste årsag til at arter er så pressede, at de optages på Rødlisten er, at deres levesteder er i tilbagegang eller helt forsvundet. Arterne optræder ofte i små isoleret bestande og bliver desuden presset af klimaændringer og kvælstofdeposition mm. Billund Kommune har ikke kendskab til rødlistearter inden for projektområdet eller i nærområdet. Samlet vurdering Der er i afgørelsen lagt vægt på, at afgræsning, udført under de givne vilkår, er naturforbedrende. Afgræsning er naturpleje, som langsomt sikre en arts- og strukturrig engvegetation. Ved afgræsning hæmmes tilgroningen af skyggegivende træer og buske. Endvidere sker der en ændring af sammensætningen og fordeling af plantearterne hvorved, der skabes plads til de lyskrævende og sarte arter på bekostning af hurtigvoksende græsser og urter. På baggrund af ovenforstående meddeles der hermed en dispensation til afgræsning af naturarealet. Offentliggørelse Afgørelse annonceres den 28 juni 2016 på kommunens hjemmeside samt i Midtjysk Ugeavis og i Billund Ugeavis. 2 Bekendtgørelse om udpegning og administration af internationale naturbeskyttelsesområder samt beskyttelse af visse arter, nr. 188 af 26. februar 2016 Side 3/5
4 Klagebestemmelser I henhold til naturbeskyttelseslovens 78 kan kommunens afgørelse påklages til Natur- og Miljøklagenævnet. De klageberettigede er: - adressaten for afgørelsen, - ejeren af den ejendom, som afgørelsen vedrører, - offentlige myndigheder, - en berørt nationalparkfond oprettet efter lov om nationalparker, - lokale foreninger og organisationer, som har en væsentlig interesse i afgørelsen, - landsdækkende foreninger og organisationer, hvis hovedformål er beskyttelse af natur og miljø, og - landsdækkende foreninger og organisationer, som efter deres formål varetager væsentlige rekreative interesser, når afgørelsen berører sådanne interesser. Klagefristen udløber 4 uger efter, at afgørelsen er meddelt. Er afgørelsen offentlig bekendt, regnes klagefristen dog altid fra bekendtgørelsen. Hvis klagefristen udløber på en lørdag eller helligdag, forlænges fristen til den følgende hverdag. Jf. naturbeskyttelseslovens 87 stk. 7 må tilladelser ikke udnyttes, før klagefristen er udløbet. En rettidig klage har opsættende virkning medmindre, Natur- og Miljøklagenævnets bestemmer andet. Natur- og Miljøklagenævnets endelige afgørelse må da afventes. Du vil blive underrettet om eventuelle klager. En eventuel klage over afgørelsen stiles til Natur- og Miljøklagenævnet, og skal indsendes via Klageportalen. Klageportalen tilgås via borger.dk eller virk.dk. Vejledning om, hvordan man skal logge på og anvende Klageportalen, kan findes på hhv. borger.dk og virk.dk samt på Natur- og Miljøklagenævnets hjemmeside. En klage er indgivet, når den er tilgængelig for kommunen i Klageportalen. Det er en betingelse for Natur- og Miljøklagenævnets behandling af en klage, at klager indbetaler et gebyr til Natur- og Miljøklagenævnet. Klagegebyret er fastsat til 500 kr. Gebyret indbetales med betalingskort i Klageportalen. Natur- og Miljøklagenævnet skal som udgangspunkt afvise en klage, der kommer uden om Klageportalen. Hvis du ønsker at blive fritaget for at bruge Klageportalen, skal du sende en begrundet anmodning til Billund Kommune. Billund Kommune videresender herefter anmodningen til Side 4/5
5 Natur- og Miljøklagenævnet, som træffer afgørelse om, hvorvidt din anmodning kan imødekommes. Hvis afgørelsen ønskes prøvet ved en domstol, skal sagen være anlagt inden 6 måneder efter, at afgørelsen er meddelt, jf. naturbeskyttelseslovens 88, stk. 1. Andre tilladelser Kommunens dispensation fra naturbeskyttelsesloven 3 fritager dig ikke fra at skulle indhente tilladelse til forhold som reguleres af anden lovgivning. Du skal være opmærksom på, at du ikke uden kommunens godkendelse må lave ændringer i grøfter, rørledninger eller dræn, som kan medføre opstuvning af vand uden for din ejendom. Bemærk at afgræsnings langs åen skal overholde Regulativet for Grindsted Å. Med venlig hilsen Linda Kjær Sønderby Natursagsbehandler Bilag Kortbilag 1(1: 4000) Kopi af dette brev er sendes til Danmarks Naturfredningsforening, Billund Dansk Ornitologisk Forening, (lokalt), Dansk Ornitologisk Forening, Naturstyrelsen, Naturstyrelsen Trekantområdet, Sydvestjyske Museer, Billund Museum, Landboretligt Udvalg, Landboretligt udvalg, Friluftsrådet, Dansk Botanisk Forening, Dansk Entomologisk Forening, Side 5/5